Nguyễn Thị Oanh (friidrettsutøver født 1996)

**Nguyễn Thị Oanh** (født 22. februar 1996) er en vietnamesisk friidrettsutøver som hovedsakelig konkurrerer i sprintløp. Hun fikk asiamester på 4 x 400 meter stafett i 2017, og har flere gullmedaljer på samme øvelse fra sørøstasiatiske leker.

## Idrettskarrière
### 2011
Nguyễn vant 400 meter under det vietnamesiske ungdomsmesterskapet i friidrett 2011. Under det vietnamesiske mesterskapet i friidrett kom hun på andreplass på 400 meter hekk og tredjeplass på 400 meter. Hun deltok i Sørøstasiatiske leker 2011, og kom der på fjerdeplass på 400 meter og femteplass på 400 meter hekk, og hun deltok på det vietnamesiske stafettlaget som tok bronse på 4 x 400 meter stafett.

### 2012
Hun deltok i Sørøstasiatisk mesterskap i friidrett for junior 2012 i Singapore, og kom der på førsteplass på 400 meter hekk og andreplass på 400 meter. Under det vietnamesiske juniormesterskapet i friidrett 2012 fikk hun bronse på 200 meter.

### 2013
I juni 2013 deltok hun i Sørøstasiamesterskapet i friidrett for ungdom 2013 (Southeast Asian Youth Athletics Championships), der hun vant 400 meter og 400 meter hinder, og hun fikk sølv på 200 meter. Hun vant 200 meter, 400 meter og 400 meter hekk under ASEAN Schools Games, og kom på fjerdeplass på 400 meter under Ungdoms-VM i friidrett 2013. Hun vant 400 meter under det vietnamesiske mesterskapet i friidrett 2013, med ny personlig rekord på 52,98 sekunder, og fikk også gull på 200 meter og 4 x 400 meter stafett, og hun fikk sølv på 400 meter hekk. Hun deltok i Sørøstasiatiske leker 2013 i Myanmar, og fikk der bronse på 200 og 400 meter, og Vietnam fikk sølv på 4 x 400 meter stafett.

### 2014
Nguyễn konkurrerte mindre i 2014. Hun deltok på Vietnams stafettlag som kom på femteplass på 4 x 400 meter stafett under Asialekene 2014 i oktober. Hun deltok i National Games, og fikk der gull på 4 x 400 meter stafett og bronse på 400 meter hekk, og hun kom på fjerdeplass på 400 meter.

### 2015
Hun forbedret sin personlige rekord på 100 meter til 11,89 under Sørøstasiatiske leker 2015, dette var første gang hun løp under 12 sekunder. Hun løp der på 12,02 i finalen, som holdt til åttendeplass. Hun løp under 24 sekunder på 200 meter for første gang under de samme lekene, de hun løp på 23,92 i finalen, som ga bronse på denne distansen. På 4 x 400 meter stafett vant Vietnams stafettlag gull. Under det vietnamesiske mesterskapet i friidrett 2015 vant hun 100 meter, 200 meter og 400 meter.

### 2017
I juli 2017 deltok hun i Asiamesterskapet i friidrett 2017, og deltok der på det vietnamesiske laget som vant 4 x 400 meter stafett. Sørøstasiatiske leker 2017 ble arrangert i Kuala Lumpur, og Nguyễn fikk der gull på 4 x 400 meter stafett.

### 2018
Nguyễn deltok i Asialekene 2018 i Indonesia, og fikk der bronse på 4 x 400 meter stafett. Hun fikk sølv på 100 meter og 400 meter hekk under National Games i Hanoi i november, og fikk bronse på 200 meter. Under ASEAN University Games i Myanmar i desember fikk hun sølv på 200 meter og bronse på 100 meter, og fikk gull på 4 x 400 meter stafett.

### 2019
Hun deltok i Asiamesterskapet i friidrett 2019. På 200 meter ble hun slått ut i forsøksheatet, der hun løp på 25,07 sekunder. Vietnam kom her på femteplass på 4 x 400 meter stafett. Hun fikk gull på 4 x 400 meter stafett under det vietnameiske mesterskapet i friidrett, men fikk ingen individuelle gullmedaljer; hun fikk sølv på 400 meter hekk, og kom på fjerdeplass på 400 meter og 200 meter. Hun deltok i Sørøstasiatiske leker 2019, og fikk der gull på 4 x 400 meter stafett. 

## Referanser


## Eksterne lenker
*